ming030890/wiki-yue-high-quality huggingface dataset:
本草綱目

《本草綱目》係大明醫學家李時珍寫嘅中藥典，記載咗1,892種中藥嘅資料，萬曆六年（1578年）寫好，萬曆二十三年（1596年）出版。
維基文庫有原文：
本草綱目
維基同享有多媒體嘅嘢：本草綱目
本質

本質（英文：essence / nature）係哲學上嘅一個概念。一樣事物嘅「本質」係指「令到嗰樣事物係佢屬嘅嘢」嘅性質。
舉例說明，假想家陣將「檯」定義做「有四隻腳、俾人擺啲嘢喺上面嘅人造物件」，噉攞兩件物件，一件係木造一件係鐵造，但兩樣都係「有四隻腳、俾人擺啲嘢喺上面嘅人造物件」，噉「有四隻腳、俾人擺啲嘢喺上面嘅人造物件」呢樣特徵就係嗰兩件物件嘅本質，令佢哋可以算係「檯」。
料理農務系

《料理農務系》（英文：Deep Plough）係香港MakerVille製作嘅遊埠節目，由許綽婷、狄達、鄭麗雯（Shell）主持，2022年10月24號到11月11號逢禮拜一到五 23:00－23:30 喺香港電視娛樂ViuTV播。節目主持會喺臺灣體驗農業工作。
斜孭袋

，係一種有一條揹帶嘅袋，畀人用一邊膊頭揹住。條揹帶會穿過胸口，而個袋就放喺腰部。個袋通常由布製成。呢種袋最先係郵差用嚟送信，後尾普及起嚟。因為女性孭住斜孭袋嘅時候，揹帶會穿過波罅，突出乳房，所以斜孭袋又叫做𠝹波袋。
斜壓

斜壓（英文：Baroclinity）喺流體力學層面，係指等壓面同等溫面（等密度面）出現交角、唔重疊嘅現象。
喺氣象學角度，中緯度地區係其中一個經常出現斜壓嘅區域。皆因受太陽照射差異令南北溫差大，西風帶嘅氣壓槽脊一般隨高度向西傾斜，而溫度槽脊就向東傾斜，搞到等壓面同等溫面唔平行。
斜吻蝙蝠魚

斜吻蝙蝠魚（學名：Ogcocephalus declivirostris）係棘茄魚科蝙蝠魚屬嘅其中一個種。
斜坡

斜坡係種地理特徵，一邊低一邊高，通常喺山嘅邊。
料壆遊樂場

料壆遊樂場（英文：Liu Pok Playground）係香港一公園同遊樂場，喺新界上水料壆料壆村，近邊境禁區，行政上歸北區。設施有籃球場。
斜坡函數

斜坡函數可以攞嚟表達一件跌緊落嚟嘅物件嘅速度：假想有舊物件，喺重力之下向下跌；開始跌嗰刻個時間點當做 0， 就可以當做佢嘅速度（詳情可以睇牛頓力學）。
喺機械學習領域隻函數通常喊做整流過嘅線性啟動函數（ReLU） 或者整流器，類比電機工程嘅半波整流。
情歌對唱集 寂寞

《情歌對唱集 寂寞》係香港歌手鍾鎮濤同佢當時嘅老婆章蓉舫喺1994年，由豐華唱片推出嘅華語合唱專輯。
情慾

情慾（英文：Lust）係情感上嘅各種強烈慾望，最常見嘅情慾係對性嘅慾望，即係性慾。
情深

《情深》係香港歌手鄭中基嘅第3張唱片，喺1997年4月20日推出。
情景計劃

情景計劃（粵拼：cing4 ging2 gai3 waak6）係一套做策略計劃嘅方法：簡化講，情景計劃旨在喺腦海入面建立「情景」－想像「跟住落嚟會變成噉嘅情景」或者「如果採取咗噉嘅行動，情景會變成噉」等嘅嘢，並且按呢樣資訊做決策。
情景計劃源自廿世紀中後期嘅管理學研究：管理學呢門學問成日都會關注「一間企業嘅管理層要點制定營商策略？」噉嘅問題；有唔少管理學者都致力對呢類問題做研究，會嘗試提出一啲思考方法，畀管理者用嚟諗策略同度策略；情景計劃就係一套噉嘅方案，提出咗最基本 10 個步驟，用嚟引導管理者做策略上嘅決定。
自從 2000 年代起，情景計劃就吸引咗唔少管理工作者注意，呢啲工作者仲會喺福布斯（Forbes）等嘅著名商業出版物度撰文，詳細啲噉針啲細節，即係例如「有咩方法，能夠更有效噉評估一個情景發生嘅機率」噉嘅問題。

基本定位
内文：策略思考、策略計劃同決策
睇埋：整體主義同複雜性
情景計劃係一套諗策略同度策略嘅方法：情景計劃源自廿世紀中後期嘅管理學研究；喺 1995 年有管理學者撰文提出，現實世界極之複雜，所以企業做營商策略方面嘅決策嗰陣，唔可以（好似打前嗰啲諗策略方法噉）成日淨係齋靠分析一兩個因素，而係要整體性噉思考周圍世界嘅變遷；於是佢就提出咗情景計劃嘅概念，用以下呢句嘢概括情景計劃個基本諗頭:p. 4 －
（粵文翻譯）情景計劃將一大拃嘅數據簡化做數量有限嘅若干個可能狀態。
－現實世界好複雜，有好多變數，諗策略嘅人好多時唔能夠所有嘅可能情況（得 3 個變數，每個變數有 10 個可能數值，噉可能情況嘅數量已經有成 10 × 10 × 10 咁多個）；所以一個可能嘅做法就係，將咁多唔同嘅可能性簡化噉諗做幾個「最主要嘅可能情況」（例如可能數值 1、可能數值 2 同可能數值 3 差唔多，所以結合當做一個情況噉嚟諗），並且按呢啲可能情況嚟做策略上嘅決策:p. 4。

建構情景
1903 年萊特兄弟做試飛嘅相；單嘢證實咗開爾文男爵做嘅預測係錯誤嘅－經驗表明，未來不嬲都好難預測。
内文：未來、想像同電腦模擬
「飛行機械冇可能重過空氣。」
－開爾文男爵（Baron Kelvin），1895 年
萊特兄弟喺 1900 年代做試飛，證實咗開爾文男爵講嗰句嘢係錯誤嘅。
要做情景計劃，第一步就係要建構情景（scenario），而呢點必然會或多或少噉涉及預測「未來會發生乜事」。預測未來呢家嘢出嗮名撈絞，所以提倡情景計劃嘅管理學工作者有對「情景要點建構，先可以有咁準得咁準噉預測到未來」呢點作出詳細嘅思考:p. 5-7。
要建構情景，首先要定義套計劃嘅「要有幾長遠」：例如想像家陣有間企業嘅管理層，佢哋要制定間企業嚟緊 10 年要採取嘅計劃，噉佢哋建構嘅情景就要諗到跟住落嚟嗰 10 年嘅變化；一般嚟講，商業上做情景計劃，頂攏淨係會諗未來嗰幾年嘅變化，因為過往經驗表明未來好難預測，要預測超過 10 之後嘅變化，可以話冇可能咁滯。
跟住思考者要諗吓成件事「涉及邊啲利益相關者（stakeholder）」：即係成件事會影響邊啲人嘅利益；例如假想而家間上市公司想制定未來 5 年嘅計劃，計劃「要研發咩產品」等嘅行動，噉間公司嘅員工同股東嘅利益都有可能會受影響。
睇吓啲重要變數嘅趨勢：世界有成千上萬個變數，但思考者通常可以憑經驗知「邊啲變數零舍重要（重要係指能夠對利益相關者嘅利益造成影響）」，然後思考者就要估計呢啲變數跟住落嚟會點變化；舉個簡單例子，想像家陣有間公司，佢哋度緊嚟緊幾年要研發嘅產品，佢哋發覺打前嗰幾年政府一路立法想減低啲人嘅碳腳印，於是就揼本做研發嗰陣研究埋「點樣減少隻產品嘅碳腳印」。有關趨勢呢家嘢要點處理，可以睇埋插值同外推嘅概念。
搵出不確定性：即係要知「有邊啲重要嘅變數唔確定」。
郁手建構情景：一般認為，思考者一開始可以試吓諗最好同最壞嘅情況係點，即係想像「如果啲重要變數冚唪唥都向對自己有利嘅方向郁，會係點嘅世界」（極正面），跟住再想像「如果啲重要變數冚唪唥都向對自己不利嘅方向郁，會係點嘅世界」（極負面）。
估計發生機率：每個情景，估計吓個情景有幾大機率會發生。
搵出啲共通點：攞住啲可能性高嘅情景，諗吓佢哋之間有啲咩共通點。
有冇研究要做：諗吓有邊啲嘢需要做研究，例如如果對市場形勢不確定性大嘅話，就可能要安排資源做市場調查。
建立數學模型：有管理學者主張，如果可以嘅話，最理想係要睇吓可唔可以用精確嘅數學模型做預測。可以睇埋電腦模擬嘅嘢。
做決策
要留意嘅係，要跟上述嘅步驟做計劃，需要咁上下專業知識或者經驗－例如決策者要憑知識經驗知「根據歷史，邊啲趨勢係成日發生嘅」或者「咩情景發生嘅機率高」呀噉。有唔少管理學者仲想做進一步嘅研究，想解答「點樣先可以有效噉用電腦模擬做預測，用模擬結果幫手做情景計劃？」噉嘅問題。
情書

一個睇緊情書嘅女仔。
情書又叫情信，係用來向鍾意嘅人表達自己愛意嘅書信。
維基同享有多媒體嘅嘢：Love letters
情比金堅

《情比金堅》（英文：Our Love Solid as Gold）係喺1962年嘅一部黑白粵語愛情片，由左几執導，吳楚帆、白燕主演。

情節
何正光同方淑婉住喺澳門，有兩個女，可惜正光被惡霸逼佢去運毒，佢唯有走去香港投靠佢老友醉八。淑婉帶埋兩個女來香港搵老公，剛啱正光被同屋鄰居大炮發呃咗錢，一家人生活更艱苦。
淑婉原本係一個有錢女，因為老豆反對佢哋來往，於是私奔去澳門，與老豆斷絕咗往來。淑婉因個女有病惟有搵老豆，淑婉老豆就要佢離開正光，但係淑婉唔肯。大炮發又諗計逼正光去行騙，撞啱要呃嗰個鑽石店老闆係佢未過見面嘅外父。當時淑婉小產入院，正光同外父相遇，外父狠心報警捉咗正光，於是淑婉唯有獨力照顧啲女。
新觀塘駕駛學院

新觀塘駕駛學院（英文：New Kwun Tong Driving School）係香港其中一間政府認可嘅駕駛學校，喺2018年成立，喺2019年7月正式投入服務。
新西伯利亞群島

新西伯利亞群島，係俄羅斯北面嘅北冰洋群島，喺東西伯利亞海同拉普捷夫海之間，面積有29,900平方公里。
新西伯利亞州

新西伯利亞州係俄羅斯西伯利亞西南面嘅一個州，屬西伯利亞聯邦管區，首府新西伯利亞。
中世紀嗰時，呢頭有西伯利亞韃靼人同埋鐵列烏特人喺度住。
新見

新見市（日文：新見市／にいみし Niimi shi */?）係日本岡山縣西北部一市，人口有3萬。
新西街國際大酒店

新西街國際大酒店入面有628間客房同6間別墅，亦有好多間餐廳同酒吧、多功能宴會廳同埋國際會議中心。重整咗好多種康樂設施，包括KTV、室外游水池、羽毛球場、桑拿浴室、網球場同埋高爾夫練習場、釣魚山莊、商場等。重整咗佔地10畝嘅大學音樂噴泉同30m落差嘅瀑布奇觀響度。
新視野號

新視野號（New Horizons）係美國太空總署一隻太空船，任務係探索冥王星同古柏帶嘅小行星，2006年發射，2015年去到目的地。
新西敏

新西敏（New Westminster，當地華人以前稱做二埠）係加拿大卑詩省嘅一座城市，喺1858年到1866年之間曾經係卑詩殖民地嘅首府。總面積15.3平方公里，2011年人口65796。

歷史
卑詩殖民地喺1858年成立之後，行政總部最初設喺蘭里堡（Fort Langley）。由於蘭里堡好近美國邊界，英國當局認為唔適宜做殖民地首府，就開始另外搵地方建立首府。當時重係上校嘅英軍司令慕迪（Richard Moody）認為宜家新西敏所在嘅菲沙河北岸一帶容易保衞，而且水路交通理想，日後重有發展鐵路嘅潛力，就喺1859年建議將殖民地首府搬過唻呢度。時任卑詩總督道格拉斯（James Douglas）接納伊個建議，並喺1859年2月14號宣佈將卑詩殖民地嘅首府搬唻呢度。隨後道格拉斯向倫敦申請將伊座新城市命名為「昆士堡」（Queensborough，意思係「女王鎮」），但係倫敦方面唔鍾意伊個名。英國維多利亞女皇最後欽定以大倫敦嘅政治核心西敏市將新城市命名為「新西敏」。「新西敏」伊個名喺1859年7月20號正式生效，而「昆士堡」就成為咗新西敏喺魯魯島上面嘅飛地嘅名。
朴俊勉

朴俊勉，係大韓民國嘅一個女藝人同埋演員。
朴元淳

朴元淳（粵拼：pok3 jyun4 seon4，韓文：박원순，1956年3月26號—2020年7月9號）係南韓一名律師同首爾特別市市長。2020年7月9號失蹤之後，喺半夜畀人發現經已自殺身亡。
朴主永

朴主永（韓文：박주영，1985年7月10號—）係大韓民國足球員，司職前鋒，家下效力首爾足球會。
朴仁煥

朴仁煥，係大韓民國嘅一個男藝人同埋演員。
朴佑鎭

朴佑鎭，係大韓民國嘅一個男藝人同埋歌手。
朴俊炯

朴俊炯，係大韓民國嘅一個男藝人同埋歌手。
朴健泰

朴健泰，係大韓民國嘅一個男藝人同埋演員。
曹植

曹植（192年—232年），字子建，係三國時代魏王曹操第四個仔，曹丕細佬，亦係當時出名嘅詩人。生前封號陳王，死後謚號叫做思，後世叫做陳思王。
曹楊路站

曹楊路站係上海地鐵3號綫、上海地鐵4號綫、上海地鐵11號綫同上海地鐵14號綫一個地鐵站，喺普陀區。個站2000年12月26號啟用。
曹榮

曹榮（1962年－），香港親中派男演員、導演、武術指導。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
曹查理

曹查理（Charlie Cho，1950年3月24號—）係香港男藝人，因為喺1980年代香港拍咗唔少三級片而得到唔少知名度，台灣有媒體稱呼佢做「三級片天王」。

個人經歷
喺80年代，香港一窩蜂拍三級片嘅環境之下，曹查理算係非常搶手嘅男藝人，甚至曾經兩年內拍過40部三級片，更試過一個月片酬已有270萬。佢曾經表示，拍三級片係因為覺得自己高大靚仔，但喺《警察故事》或《最佳損友》等電影，就成日做奸角或者下把位，心有不甘，所以把心一橫去拍三級片。
好多人都以為佢好爽，但佢喺一次接訪問嘅時候就提到，其實佢每次拍親熱戲嗰陣會有忍唔住有反應但又要冷靜，然後下個鏡頭又要表現得好熱情，其實唔係咁頂得順。有時結果佢要NG好耐，例如喺《我為卿狂》入面，到最後對手村上麗奈反而叫佢嚟真，不過就俾佢拒絕咗。
另外，雖然佢有兩名同樣做藝人嘅外甥張智霖同上山詩鈉，但早年外界都唔知道，事關佢覺得自己拍開三級片，驚標籤兩位外甥，所以唔俾佢哋兩個對外提及。
不過1997年金融風暴嗰陣，佢曾經去炒股輸過千萬身家，後嚟放低身段上中國大陸登台重頭做起，經過廿年先捱過困境。

演出
呢個表唔完整，歡迎加料。
曹星如

曹星如（英文：Rex Tso，1987年7月15號—）係香港頭一位職業西洋拳手，職業生涯打22場都無輸過，所以被人叫做「神奇小子」。
曹暉

曹暉，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
曹欣

曹欣，香港親中派政治人，香港再出發大聯盟發起人之一。
成烈嘉措

成烈嘉措（西藏話：འཕྲིན་ལས་རྒྱ་མཚོ，1857年1月16號—1875年4月25號），西藏人，係第十二世達賴喇嘛。

經歷
成烈嘉措係娘布沃噶章細地方人，拉魯·彭措才旺個仔。1858年喺布達拉宮金瓶掣籤，畀人認定係轉世靈童，所以熱振活佛阿旺益西楚臣堅贊幫佢剃度，重幫佢起法名。響八歲拜羅桑欽繞旺覺做師父，去受沙彌戒。最後，佢響1873年正式親政，喺佢親政期間，都響同鄰國（錫金、不丹）戰爭嘅時期入面度過。佢喺1875年4月25號神秘咁過身。因為九世至十二世嘅達賴喇嘛都好奇怪咁好早死，所以依家嘅藏學家強烈懷疑係班禪喇嘛殺咗佢哋。
成珈瑩

成珈瑩（Jenny Shing Ka Ying，1993年12月16號—），係香港息影女童星，前童星成展權係佢阿哥，佢之後曾經加入無綫電視，工作到2007年走人。佢而家係一名商人。
成瀨未亞

成瀨未亞 ，係日本嘅一個女藝人同埋配音員。
成珠樓

成珠樓喺廣州河南漱珠橋畔漱珠東市5號（海珠區南華中路180、209號），係清乾隆十一年（1746年）開張嘅一間茶樓，亦係雞仔餅嘅發源地。招牌嘢食有成珠小鳳餅、奇味金豬手同創新伍仁月。
1985年10月9號，成珠樓火燭燒通頂；第年重建，改名成珠酒家。2002年，東江集團買落，改名鴻星海鮮酒家。2006年3月1號停業無耐拆咗。由民國後期到佢拆之前，都重係廣州尚存嘅最耐歷史嘅茶樓。

史
1746年，茶樓開張，初時叫成珠館，係簡易平房。道光年間，怡和行行商伍紫垣買落，之後有小鳳餅嘅古仔。咸豐年間改建成兩層嘅木結構茶樓。19世紀中後期轉手吳氏，改名「成珠餅家」，兼做茶樓。光緒年间，梁福和堂買落，改名「成珠樓」，兼營茶市、飯市、餅市，茶樓有新嘅發展。
1928年，政府開路將成珠樓「腰斬」成兩橛。同年，成珠樓改成鋼筋混凝土結構，佔地600平方米。1938年，日軍攻入廣州，廣州淪陷，成珠樓歇業。1940年重新開張。1946年，開業200週年慶典，轟動河南。書法家麥華三寫咗首《成珠樓》詩：
「
小鳳餅，成珠樓，二百年來譽廣州。酥脆甘香何所从，品茶細嚼似珍饈。成珠高閣會天孫，綠皚新醅酒令傳。醉傲天臺左右顧，漱珠橋畔海幢園。
」
1947年，開三間分店，亦即西關分店、成珠餅家、澳門分店。1956年，因為搞「公私合營」，梁氏退出成珠樓。1956年之後，政府投資將成珠樓右側嘅平房擴建成四層樓，營業面積擴大到1400平方米，職工人數超過150個。1959年，成珠樓小鳳餅嘅製作配方向社會公開，被收入《中國名菜譜》。
1985年10月9號，成珠樓無情情火燭，由晚黑七點五十分到九點四十七分，足足燒咗兩個鐘。嗰晚，有幾對新郎、新娘響呢處擺酒。晚黑七點半，啲人逐漸散場，重剩返一對新郎、新娘陪啲姨媽姑姐食飯傾偈。約莫七點五十分，成珠樓入邊突然響咗幾嘢之後，樓下有人大嗌「火燭嘞」。無耐，底層通到二層嘅木樓梯燒着，唯一嘅通道被大火塞住，三、四層嘅顧客同茶樓員工無路走，於是一啲沿住樓外邊嘅水管向下爬落地面，有啲就跳樓。喺起火之後15分鐘，先有人報警，廣州消防支隊先後派咗19駕消防車、2駕消防艇、140幾個消防員。當晚九點四十七分，大火卒之撲熄。呢場事故令到4層磚結構嘅成珠樓燒嗮、8人死亡（包括一個新娘）、24人受傷，直接經濟損失五十四萬元人民幣。之後查明事故係照明電錶互感裝置嘅設計唔合理、出線接線柱短路造成。1989年，政府籌劃喺原址重建。成珠樓自此結束咗240年嘅歷史。
1990年1月23號，茶樓開張，改名「成珠酒家」，佔地面積擴大到1400平方米；開咗南華東路分店、荔福路分店、赤崗分店。1996年後，生意開始冷淡。2000年因為債務問題喺9月停業。
2002年，東江集團買落成珠樓嘅經營場地，但係無買佢招牌，開成「鴻星海鮮酒家」，街坊都重叫「成珠樓」。2006年3月1號「鴻星海鮮酒家」執笠要拆。而家剩低馬路斜對面嘅成珠餅家重賣緊「成珠小鳳餅」同「創新伍仁月」。

成珠小鳳餅
内文：成珠小鳳餅
成珠小鳳餅創製於清朝，係各式雞仔餅嘅始祖，由欖仁、瓜子仁、芝麻仁、油、白砂糖、熟糯米粉整成。
1931年，成珠小鳳餅獲廣州市國貨展覽會一等獎章。「公私合營」浪潮之後，成珠小鳳餅嘅製作配方喺1959年公開，編入中國商業部飲食服務局主修嘅《中國名菜譜》。1997年獲中國烹飪協會頒「中華名小食」。

新伍仁月餅
成珠樓嘅月餅有豆沙月、豆蓉月、蓮蓉月、伍仁月。1998年，成珠樓喺伍仁月餅餡落夏威夷果，咁就創製出新伍仁月餅，亦廣受食客歡迎。而家成珠餅家賣嘅中秋月餅有兩隻伍仁月，亦即傳統伍仁月同創新伍仁月，前後者之別，就係後者落咗夏威夷果仁、美國杏仁、腰果仁、松子仁同南瓜子仁。

龍鳳禮餅
成珠樓嘅餅食除咗小鳳餅同月餅，重有龍鳳禮餅。龍鳳禮餅亦叫嫁女餅，包括豆沙餡嘅紅菱酥、豆蓉餡嘅黃菱酥、伍仁餡嘅白菱酥、蓮蓉酥、皮蛋酥、蠔豉酥。
成珠小鳳餅

民國年間有句嘢：「老鄉老鄉，幾時出省城？省城最有名，成珠雞仔餅」，講明成珠小鳳餅馳名粵省。
1931年，成珠小鳳餅攞到廣州國貨展覽會一等獎章，跟住攞到「展品賽會」最優秀獎章嘅玻璃橫額。
1946年，成珠樓開業二百年，著名書法家麥華三寫咗首詩，一開頭就係：「小鳳餅，成珠樓，二百年來譽廣州」，亦讚成珠小鳳餅和味。
成瀨誠

成瀨誠 ，係日本嘅一個男配音員。

配音作品一覽
呢個表唔完整，歡迎加料。
成田三樹夫

成田三樹夫，係日本嘅一個男藝人同埋演員。
成瑤孆

成瑤孆（英文：Amanda Shing，1991年3月2號—）係香港女配音員。2010年4月入讀第4期無綫電視粵語配音藝員訓練班，同年7月加入無綫電視配音組。
日躔

日躔（躔讀前），日行出來，喺黃道嘅位置度數，用二十八宿中嘅度數寫出來。可以定一年一歲，廿四節氣。年份相近。節氣日躔差唔多，不過，地球自轉軸有擺動週期，年年會微微移動，經百年，日躔度數要跟住修正。
類似有月離，專講月。
日里諾夫斯基

日里諾夫斯基（Влади́мир Во́льфович Жирино́вский，1946年4月25號—）係俄羅斯政治人，俄羅斯自由民主黨創始人、主席，俄羅斯國家杜馬副主席。佢以極端民族主義嘅主張見稱，其他國一般都認為佢係現代俄羅斯極權主義同軍國主義嘅代表。
日里諾夫斯基喺哈薩克阿拉木圖出世，早年喺國立莫斯科大學亞非研究所就讀，主修土耳其研究。
1990年佢成立俄羅斯自由民主黨。1991年俄羅斯第一次總統選舉，佢攞到600幾萬張選票，得票率7.81%，排名第三。
日野Poncho

日野Poncho係日本日野賣嘅一款低地台小巴。
第一代日野Poncho喺2002年推出。佢係用第二代快意Ducato（又或者叫雪鐵龍Jumper、標緻Boxer）底盤，擁有前置引擎、前輪驅動設計，引擎係歐霸Sofim 8140.43S，波箱係五前速棍波。車身就係日本造，初時由日野車體工業造，喺佢同五十鈴巴士製造合併成J-BUS之後，車身就改由Toyota Technocraft造，2005年停產。
喺2004年嘅第38屆東京車展，日野展出咗一架以Liésse為藍本、完全由日本造嘅Poncho L低地台小巴，其後個設計進一步發展成第二代日野Poncho，2006年推出。呢代日野Poncho改用尾橫置引擎設計，引擎改為日野J05D系列，初時都係得棍波，2006年底出埋自動波版本。
2011年，Poncho改配日野J05E系列引擎，同時取代咗Liésse城市巴士。2012年日野出過Poncho電動車，用美國UQM Technologies摩打同埋日本IHI鋰離子電池。
2017年開始，日野Poncho開始出口到澳洲。同年底棍波版宣告停產。
日記

日記（粵拼：jat6 gei3，Diary）係按日期嚟排列順序嘅筆記。日記可以用用嚟記錄天氣、嗰日發生嘅嘢甚至係個人心理感受或者思想。
日野Blue Ribbon

日野Blue Ribbon係日本日野車廠出嘅一系列大型城市/私家巴士同埋客車。

客車
1982年，日野推出RU系列客車，並將佢哋稱為Blue Ribbon，以取代RS同埋RV系列。嗰時Blue Ribbon客車有Full Decker、Middle Decker同埋Standard三種規格。
去到1985年，日野Blue Ribbon客車得到改良，除咗外形變咗啲，亦有得揀前獨立避震。規格方面除咗有Full Decker同埋Middle Decker之外，重加咗Super Middle Decker同埋三種超高車身版：Grand Decker、Grand Theater（劇院式車廂，車廂地台向後斜上去，1986年推出）同埋Grand Jet（司機位喺車廂地台下面，1987年推出）。
另外喺1986年，日野推出全長9米嘅Blue Ribbon客車（都係屬RU系列）。
1990年，Blue Ribbon客車俾日野S'elega同埋長9米嘅日野S'elega FC取代。

城市/私家巴士
1982年，日野推出Blue Ribbon RT、RU系列城市/私家巴士，其中RT系列係用葉片彈簧，RU系列係用氣墊避震。到咗1984年，日野出埋臥置引擎嘅Blue Ribbon HT、HU系列同埋9米長嘅Blue Ribbon RK系列（設計建基於Rainbow RJ系列）城市/私家巴士，正式取代咗以往嘅日野RC、RE同埋RD系列。
長過9米嘅Blue Ribbon RT、RU系列城市/私家巴士喺1985年停產，而RK系列亦喺1986年俾新出嘅9米長、但採用中型巴士引擎嘅Blue Ribbon RT、RU系列取代。此後9米長嘅Blue Ribbon城市/私家巴士除咗改引擎同埋RT系列喺1990年停產之外，其他規格都冇乜大變動。
初時嘅Blue Ribbon城市/私家巴士多數都係喺門位有兩級樓梯。由1988年開始，日野出過門位得一級樓梯嘅Blue Ribbon；去到1997年日野推出低地台嘅Blue Ribbon，引擎改為打橫擺喺車尾，喺2000年交貨嘅其中1架Blue Ribbon低地台巴士係用天然氣引擎。
1991年日野試整咗配HIMR（讀成High M R）混能系統嘅Blue Ribbon城市巴士，並喺1994年開始賣。1995年HIMR出到第二代並改用中型巴士引擎，型號亦由HT、HU系列改成RT、RU系列。
Blue Ribbon城市/私家巴士一直出到2000年。

Blue Ribbon City/Blue Ribbon Hybrid
日野Blue Ribbon City/Blue Ribbon Hybrid日野・ブルーリボンシティ/ブルーリボンハイブリッドHino Blue Ribbon City/Blue Ribbon Hybrid日野Blue Ribbon City HU2PREA 日野Blue Ribbon City Hybrid HU8JLFP 日野Blue Ribbon Hybrid HL2ANAP製造廠日野（2000年—2004年）J-BUS（2004年—，五十鈴同日野屬下公司）邊道出日本取代咗日野Blue Ribbon城市/私家巴士製造年份2000年—（混能版以外版本喺2005年停產）後繼產品日野Blue Ribbon II（柴油引擎城市/私家巴士。五十鈴Erga嘅OEM，後統一車種）主要對手五十鈴Erga三菱Aero StarNissan Diesel UA系列Nissan Diesel RP系列規格引擎日野
2000年，日野大幅改良Blue Ribbon城市/私家巴士，並將佢改叫日野Blue Ribbon City。巴士有門位兩級樓梯、門位一級樓梯、全低地台（橫置引擎）同埋長9米嘅門位兩級樓梯版本，型號係HT、HU系列。採用HIMR混能驅動系統嘅Blue Ribbon City（門位一級樓梯）同埋行天然氣嘅Blue Ribbon City（全低地台）就喺2001年推出。
9米版Blue Ribbon City早喺2002年就宣告停產。後來隨住日野同埋五十鈴嘅巴士設計逐步統一，柴油版日野Blue Ribbon City系列喺2005年俾採用五十鈴Erga設計嘅日野Blue Ribbon II取代，而葉片彈簧嘅Blue Ribbon City HT系列、HIMR同埋天然氣版Blue Ribbon City亦都停產。
不過喺2005年，日野推出改用新混能系統嘅Blue Ribbon City低地台巴士（即係Blue Ribbon City Hybrid），佢一直出到2015年。2015年，日野低地台混能巴士大改款，車身同同年大改款嘅五十鈴Erga/日野Blue Ribbon一樣，並改叫Blue Ribbon Hybrid。
喺21世紀生產嘅豐田FCHV-BUS燃料電池巴士亦係建基於Blue Ribbon City低地台巴士。

之前嘅Blue Ribbon
日野喺1953至1975年期間出過名為Blue Ribbon嘅中置引擎巴士。
維基同享有多媒體嘅嘢：Hino Blue Ribbon
日落巴黎

《日落巴黎》係套美國電影，喺2004年上畫。
呢套戲嘅主角有伊芬鶴健、茱麗蝶兒。
日街

日街（英文：Sun Street）係香港灣仔一條馬路，由星街開始，另一邊係掘頭路。舊時嗰頭係灣仔發電廠。
林村谷

林村谷（Lam Tsuen Valley）係香港新界大埔區西面一個山谷，喺大帽山同大刀屻之間，嗰度主要地方係林村，有林村河流經。
林柱機

林柱機（Matt Lam，1989年9月10號—）係加拿大華裔足球員，踢緊香港甲組足球聯賽球隊傑志，喺香港足總賽事以「本地球員」身份註冊。

球員生涯
林柱機喺2013年2月27號正式加盟傑志，簽18個月約。由於嗰陣佢未有香港特區護照，而且已經過咗亞洲足協盃球員註冊期限，所以正式比賽嚟講，佢只會喺香港足球總會嘅賽事上陣。
林村許願樹

林村許願樹（英文Lam Tsuen Wishing Tree），香港名樹，位於林村放馬莆村，村民叫香仔樹。原為村民習俗，拜天后，拋掛寶牒上樹，之後香港出咗名，冠以許願樹，變成許願勝地，榕樹不勝負荷，今改以膠樹代替，亦種新樹分擔，石頭改用橙。榕樹就近林村天后廟，廟建於大清乾隆年間。由於太過出名，過年太多人前往求福，林錦公路塞車。

歷史
林村許願樹，如今有榕樹兩樖。最初更無指名邊一樖，樟樹、洋紫荊樹，都做過許願樹。村民視樹為神靈，樹根處燒香蜡燭冥鏹祈褔許願，稱為香仔樹。後來村製寶牒，姓名、出生年月日及願望，寫落寶牒，附加百解符、貴人指引及祿馬衣等，綁石，然後誠心參拜，後拋上樹幹，唔跌即願望可成真。
拋寶牒許願，原本道教流傳習俗。大埔放馬莆村民，新年到天后廟拜過天后，就喺廟外大樹，拋寶牒許願，久而久之，村口大榕樹就變咗許願樹。村中習俗，原甚少人知。一九九八年，無綫電視劇集《冤家宜結不宜解》，習俗由此廣傳開去，吸引香港人甚至外地遊客，去林村許願樹許願，新年期間甚旺。
許願樹因年代而變，原本天后廟側，第一代通心大樟樹，第二代洋紫荊，先後燒死。善信後來改拜百年大榕樹，村內又移植榕樹仔，視為第三代。林村許願樹兩樖，各司其職，細求子女同姻緣，大求學業、事業、家宅、財運同健康。
村內許願樹仔
從增城引入的「新」許願樹
許願樹受到寶牒纏繞，變得脆弱。二〇〇五年二月十二號，年初四，許願樹不勝負荷，主幹塌下，兼多人受傷。當局明令禁止拋寶牒上樹幹，改設木製許願架，供遊人掛上寶牒，教樹休養生息。然而，仍有遊客不理勸喻，寶牒拋上樹。政府有出力救樹，之不過重傷，只得四成生命力，無復原跡象。專家曾視察過，許願樹無新氣根「落地生根」，綠葉買少見少，斷定許願樹步入衰老期，估計五年十年內枯死。二〇〇八年，三年急救，許願樹大病初瘉，有生新葉新氣根。
二〇〇八年，新創建集團慈善基金同綠色力量合辦，「港人·港樹·港情」中，選「香港人的榕樹」，經過近三個月投票，林村許願樹以二千二百八十六票，獲選為「香港人的榕樹」。
新春期間，民政事務總署會加派義工及制服團體，勸市民不要拋寶牒上樹，若屢勸無效，警方會票控拋寶牒善信。
二〇〇八年三月三十號，林村鄉公所，自廣州增城移植棵細葉榕，做許願樹，距舊樹十米。樹齡六七十年，高二十英呎，修剪成樹托二十三個。同時鄉公所會斥資三百萬港圓，興建設施，包括加設許願石及建許願廣場。新樹禁擲寶牒，樹旁安放鐵架供市民掛上寶牒。
二〇〇九年，林村鄉公所，設塑膠許願樹，高十五英呎，畀市民拋寶牒，塑膠樹只有原樹高度一半。另外，善信可購模擬寶牒，十圓一個，用荳同棉花包裝成袋，代替橙，在許願紙寫上願望，綁袋拋上樹。
二〇一〇年年，鄉公所將林村公立學校，闢為許願廣場，舉行「林村許願嘉年華」，並花費三十八萬港圓，自廣州訂製桿仿真細葉榕同祈福架，樹高二十五英呎，玻璃鋼造，輕身塑膠橙，綁上寶牒擲上樹，寶牒升至廿圓。

許願池
二〇一一年，許願樹旁設許願池，許願池為長方形玻璃水道，大眾可於許願咭上寫上願望，放於蓮花許願燈，落池中作祈福。

許願木鎖
二〇一五年，大埔林村參考外國愛情鎖，許願節特別製作木鎖，寫下願望並鎖上祈福。
2009年15呎塑膠許願樹
2010年25呎塑膠許願樹
掛滿許願寶碟的許願樹
塑膠橙及許願寶牒

拯救許願樹
禁止市民向樹木投擲寶牒，解除樹上物件；
移走樹下鐵架；
拆除樹冠以下混凝土；
翻鬆樹下泥土，重新鋪上高質有機土壤；
移去樹下混凝土及鐵架，並加上圍欄，禁人走近；
建立支撐系統；
設立數個「許願架」，當中兩個刻有十二生肖，讓市民選擇自己生肖的位置，掛上寶牒。
二〇〇五年許願樹
支撐系統
許願架
林村郊野公園

林村郊野公園（Lam Tsuen Country Park）係香港嘅郊野公園，1979年2月23號劃定，喺新界北部，林村一帶，有1,520公頃大。郊野公園範圍重包括北大刀屻特別地區。
呢個郊野公園橫跨大埔區、北區同埋元朗區。公園範圍包括雞公嶺、大刀屻同北大刀屻三座山峰，中間有粉錦公路分開。
維基同享有多媒體嘅嘢：Lam Tsuen Country Park
林柏特

林柏特（英文：Frank James Lampard, Jr.，1978年6月20號—）係英倫足球員，司職中場，職業生涯主要效力車路士足球會，而家教緊車路士足球會。
林柏勛

林柏勛，台灣時代力量政治人物，交通專欄作家、影評人，現任時代力量決策委員，行人零死亡推動聯盟理事、行行好研究學會發起人，2022年曾經代表時代力量參與臺北市第三選舉區議員選舉，但未能當選。
林村河

林村河（Lam Tsuen River）係香港一河，喺新界大埔，水源自大帽山同觀音山，自林村谷出大埔海，經林村各圍村，近康樂園屈入大埔新市鎮出海。條河係香港僅存嘅大型低地河，流域大，範圍約莫有十八平方千米半，分水嶺為林村谷羣山。佢支流有社山河，同喺谷地。林村河生物品種繁多，包括稀有動物香港蠑螈。行政上，林村河成個流域都喺大埔區。
由於啲水要輸入船灣淡水湖，喺三渡坑有尼龍壩閘住啲水，對上嘅水質受到監察同保護。平日壩下水少，只淨一條水坑，直至去錦山村、錦石新村同太和邨一段，海水潮汐漲退匯合，變得充盈。有暴雨時，尼龍壩先至會放水。

水流
林村河上游，由梧桐寨瀑布開始，流經林村谷，落到中游流，經寨乪、馬蒲尾村同坪朗等農地。中游上半段起咗條60米闊嘅堤壩，毀壞咗天然生態，同埋原有嘅河床。而中游下半段，流經林錦公路側邊。下游起自林錦公路交匯處，去到大埔頭抽水站，呢處有條人造纖維整嘅充氣水壩，控制流量。水站周圍係梅樹坑公園。過梅樹坑就係大埔頭，由此入大埔新市鎮。佢經過帝欣苑、錦石新村，再過太和邨同大埔市中心，最後喺廣福邨滙合大埔河，喺元洲仔以北，流入大埔海。

史
遠古時林村河並唔係流入大埔海，而係過今日圍頭村一帶屈北，經麻笏河，出梧桐河，出深圳河，流入后海灣。由於平原沖積，水道跟年月變化，因而改道，流入大埔海。
林村河原本喺家下廣福橋附近，就流入大埔海。喺1970年代，大埔新市鎮發展，大埔海近大埔呢邊，就填晒海。因此，林村河就改成人工河道，畀人拉長到去廣福邨先出海。並且，響廣福邨附近，同另一條畀人拉長大埔河匯合，變成今日咁樣。

堰
近坪朗一段見堰
堰，當地土話叫陂頭，用來閘住啲水，留起並且引水入田。以往多人種田，要用好多水，村人就閘起啲。

橋
林村河廣福橋附近一段
林村河近大埔，因為河面較闊，以前係靠艇渡河。英國人1898年得到新界，就響大埔起大埔公路，連帶起橋過河。條橋重建，叫廣福橋。因為當時將大埔公路響大埔市一段，改名叫改廣福道。後尾新市鎮發展，條橋柝咗，馬路改道。廣福橋重新起過變人行橋。
林村河大埔一段，響大埔新市鎮發展期間，約莫1984年到1992年，起咗有五座行人橋過河，橋身外貌似唐人建築。佢哋分別係錦石橋、錦和橋、太和橋、廣福橋同寶鄉橋。
近大埔頭抽水站一段
充氣水壩
明十三陵

明十三陵係大明十三位皇帝（朱棣到朱由檢，唔計朱祁鈺）嘅陵墓，喺北京昌平區天壽山。
明原堂

明原堂（Old Halls）係座屬香港大學嘅古老建築，由盧迦堂（Lugard Hall）、儀禮堂（Eliot Hall）同梅堂（May Hall）組成，分別喺1913年、1914年、1915年起好。盧迦翼已經喺1991年拆咗，淨低兩座梅堂同儀禮堂，而家係香港一級歷史建築。
明坂聰美

明坂聰美，係日本嘅一個女藝人同埋配音員。
明史

《明史》係中國嘅廿四史其中一本，講大明嘅史，由大清嘅張廷玉著作。
明古魯

明古魯（Bengkulu）係印尼一個省，喺蘇門答臘，人口172萬，首府明古魯市。
明園西街

明園西街（英文：Ming Yuen Western Street），係香港北角一條馬路，由英皇道開始，另一邊係掘頭路。

歷史
明園西街嘅歷史可以追溯到20世紀。佢以前同錦屏街組成一個叫「名園」嘅地方，原先係墳場，之後又被改建做遊樂場，面積大約喺 1.9 公頃。喺1918年6月17號（農曆戊午馬年五月初九）星期一，名園就正式開業。1928年1月13號星期五，由陳倫用超過十一萬港幣投得易主，但做咗先半年，7月15號就宣佈收檔。一年之後嘅4月25號星期四至重新開返，場地同活動有︰滾軸溜冰場、跳舞場、單車場、粵劇場、兒童運動場、百鳥巢、唱書臺、九曲橋、韆鞦、旋轉木馬、無線電播音臺、燈謎、乒乓球、足球、排球、羽毛球等等，入場費就照舊兩毫。同年，上海聯華影業公司又用月租250蚊租嚟做佢喺香港分廠嘅製片場，拍攝粵語片。一年後又轉做「及時公司」經營，加入八陣圖（迷宮）、清暑殿（裝咗電風扇嘅房）、南北幻術（魔術表演）、談情室（情侶廂座），而入去更加係唔使錢。

相
六一二雨災，明園西街山洪暴發，大量雨水將五十幾部汽車沖到街口，疊埋一齊。
李拾壹

李拾壹（英文：Subyub Lee，1991年—），原名李志峰，係香港歌手同演員，香港演藝學院戲劇系畢業，主修表演。2014年佢用獨立音樂人身份出道，創作嘅代表作品包括ViuTV「全民造星系列」主題曲《前傳》。
李振庭

李振庭，香港親中派政治人物兼旅遊界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會旅遊界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會旅遊界委員。之後佢喺李家超無提政綱嘅情況下，有份提名李家超參與2022年香港行政長官選舉。
李承育

李承育，台灣時代力量政治人物，2022年曾經代表時代力量參與屏東縣第一選舉區議員選舉，但未能當選。
李承晚

李承晚（韓文：이승만；1875年4月18號—1965年7月19號），字承龍（승룡），號雩南（우남），係韓國獨立運動家、政治人，人稱南韓國父。

生平
1919年4月10號至1925年3月11號任韓國臨時政府阿頭。
1945年8月15號出任第一任韓國總統，兩度連任。
1949年獲授韓國建國勳章大韓民國章。
1960年3月15號李承晚攞到九成選票第三次連任總統，但被人話出貓，有人重上街抗議；4月26號李承晚決定唔撈；5月移民去美國夏威夷。
1965年7月19號，喺夏威夷過身。
月光

月光（英文：moonlight）係指「月亮發出嚟嘅光」，不過現代嘅科學理論指出，其實月亮係唔識自己發光嘅，所謂嘅月光其實係反射緊太陽發出嚟嘅光。
賞月
月亮粑粑

《月亮粑粑》係一首好出名嘅湖南童謠。由鍾志剛作詞、作曲、演唱。

簡介
呢隻歌喺開頭同結尾加入咗童聲。歌名嘅「粑粑」係湖南方言嚟，意思係用搗碎嘅糯米或其他糧食做成嘅餅狀或者團狀食品。
呢隻歌除咗原唱鍾志剛嘅版本外，仲有長沙童謠嘅版本。

翻唱
趙雷，喺湖南衛視《歌手2017》第五期演唱，並攞到嗰集觀眾票選第八名，遭到淘汰。
李玉剛，喺浙江衛視《夢想的聲音2》第一期演唱。
韓紅、汪涵，喺湖南衛視跨年演唱會表演。
月令

月令，曆書之一，為周時之曆。月令為逐月之令，同官授時有關。內有星象、物候等，已有七十二候雛形。
月令雖則叫月，然而唔係朔望月，非以月相做月。內文並非按正月到十二月，而以春夏秋冬，各分孟中季，一共十二則，可見為陽曆，似今日節氣月。以季節而分，以授農事，咁先會準。各月均有昏中旦之星象，昏中旦者，昏即日入未盡黑時，中即子夜時，旦即日出前始光尚黑時，各記當時中天星象。
月令成書年一直有爭義，一說為周公，一說為春秋，亦有人話戰國。然而以星象而言，為春秋星象，曆法為周曆。而日後各家成書，則可能轉錄，故此有多個版本，之不過，都好類似。呂不韋招各國食客，著成呂氏春秋一書，當中有月令。禮記、逸周書，都有月令。
後世以月令為綱，作後世之月令，如漢時之四民月令。
月光光

月光光，童謠一首，見於廣東。作者不詳，版本好多，廣府、客家、潮汕、福州、閩南都有呢支歌，不過詞就各有各唱喇。
Beyond 樂隊喺1991年嘅演唱會上，有演唱過呢首歌。喺廣州亞運閉幕式上面就用呢首歌嚟開頭（喬飛作曲、潘琳作詞、施明新改編）。

改版
【1958年喬飛作曲、潘琳作詞、施明新改編】
月光光，照地堂，蝦仔你乖乖瞓落床。
聽朝阿媽要趕插秧咯，阿爺睇牛佢上山崗，啊……
蝦仔你快高長大咯，幫手阿爺去睇牛羊，啊……
月光光，照地堂，蝦仔你乖乖瞓落床。
聽朝阿爸要捕魚蝦咯，阿嫲織網要織到天光，啊……
蝦仔你快高長大咯，划艇撒網就更在行。
月光光，照地堂，年卅晚，摘檳榔，
五穀豐收堆滿倉囉，老老嫩嫩喜洋洋，啊……
蝦仔你快啲眯埋眼囉，一覺瞓到大天光，啊……
月亮蛾

月亮蛾（粵拼：jyut6 loeng6 ngo4；英文：luna moth；學名：Actias luna）係喺北美洲常見嘅一個飛蛾物種，最高紀錄擘開對翼可以有成 17.8 cm 咁長。
月亮蛾畀唔少人認為係比較靚嘅飛蛾物種之一。
月份牌

月份牌，牌一種，曆一種，係一張大咭紙，印咗畫同年中月日。唔少係公司當賣告白用。可以當畫咁睇，又可以查當年嘅日。同類亦有月曆，逐月印畫同曆。
英文通稱佢calendar。
月光光殺清光

《月光光殺清光》（Halloween Kills）係一套美國砍殺電影，由大衛·高登·格連執導，並由丹尼·麥布碧同史葛·鐵姆斯共同撰寫劇本。呢套電影係2018年電影《月光光新慌慌》嘅續集、「月光光心慌慌」系列嘅第12部作品。主演包括占美李寇蒂斯、茱蒂·吉兒、Andi Matichak（英文：Andi Matichak）、安東尼·米高·荷、詹姆斯·朱德·寇特尼（英文：James Jude Courtney）同尼克·卡索。
《月光光殺清光》喺2021年9月8號登上第78屆威尼斯影展舉行全球首映，2021年10月15號喺美國院線上映。續集《月光光新慌慌3》預定喺2022年10月14號喺美國上映
月光愛人

《月光愛人》（英文：A Love Before Time）係香港歌手李玟為電影《臥虎藏龍》演唱嘅主題曲。首歌由易家揚填詞，Jorge Calandrelli同譚盾作曲。

簡介
呢隻歌有中文同英文兩個版本，中文版歌名叫《月光愛人》，而英文版歌名叫《A Love Before Time》。2001年，李玟憑住呢隻歌做咗首位踏上奧斯卡金像獎頒獎典禮演唱嘅華人。2016年，李玟喺湖南衛視《我是歌手4》總決賽第二輪再唱呢隻歌，並攞到年度冠軍。
月份

月份（month），通常叫月，係時間單位。佢大概同月圓缺周期一樣，約莫係29.53日左右。舊石器時代嘅人，經已識數下一個月有幾多日。家下都有唔少曆法都有月份。
月光奏鳴曲

《月光奏鳴曲》（英文：Moonlight Sonata），正式嘅名係《C♯ 小調第 14 號鋼琴奏鳴曲》（英文：Piano Sonata No. 14 in C-sharp minor）係一首由貝多芬喺 1801 年作好嘅鋼琴奏鳴曲。
月光奏鳴曲俾人覺得算係一首幻想曲。噉係因為月光奏鳴曲喺形式上有別於當時嘅奏鳴曲：月光奏鳴曲同一般嘅同期（18 世紀尾同 19 世紀初）奏鳴曲一樣分三段樂章；不過喺（例如）速度上，月光奏鳴曲第一段樂章速度慢（60 bpm）、第二段速度極快（203 bpm）、而第三段速度快得嚟（153 bpm）俾人形容係「好似風暴噉」，而呢樣嘢有別於當時奏鳴曲比較興用嘅快-慢-快形式。
朴再興

朴再興（1992年9月15號—）係大韓民國一個男歌手，喺阿根廷布宜諾斯艾利斯出世。
人物指南
音樂指南
大韓民國指南
朴娜萊

朴娜萊，係大韓民國嘅一個女藝人同埋歌手。
朴初瓏

朴初瓏，係大韓民國嘅一個女藝人同埋歌手。
朴南基

朴南基（韓文：박남기，1934年2月21號—2010年3月12號），黃海南道海州市人，本來嘅北韓勞動黨計劃財政部長。
2009年，北韓貨幣改革衰咗攪到經濟癱瘓。佢因為主導呢次貨幣改革而畀人免職。2010年3月18號，韓聯社引述好多個喺北韓嘅消息人士講，佢畀人強加咗條罪，已經喺平壤順安區域畀人鎗斃。但係，大部份人都認為佢係北韓領導班子嘅代罪羔羊。
朴善英

朴善英，係大韓民國嘅一個女藝人同埋歌手。
朴喜本

朴喜本，係大韓民國嘅一個女藝人同埋歌手。
朴奎利

朴奎利，係大韓民國嘅一個女藝人同埋歌手。
朴勝羲

朴勝羲（朴讀瓢，粵音：piu4 sing3 hei1；韓文：朴勝羲（박승희），文觀部式拼寫：Bak Seung Hui），1992年3月28號—）係大韓民國女子短道速滑運動員。
朴奏嬉

朴奏嬉（粵拼：pok3 zau3 hei1；韓文：박주희／朴奏嬉 pak ju hwi，1977年7月10號—）係大韓民國一女藝人同埋歌手，全羅南道木浦人。2001年出道，到而家爲止發佈咗6份音樂專輯。
林觀良

林觀良，綽號「懵良」，香港親中派黑社會政治人物，屬於和勝和，亦係張銓漢嘅門生。
林觀良喺和勝和屬「426紅棍」，後生嘅時候，主要經營毒品生意起家，之後上岸少理江湖事，主力發展丁地等事務。
2019年，佢有份參與七二一元朗襲擊事件，去到同年9月20日被捕，佢之後認罪，去到2021年7月被判4年8個月。法官形容，包括林觀良在內嘅被告事實係非法禁錮，令公眾造成極大恐慌，又質疑林觀良，當時人哋都走緊，點解仲要打，所以要判處阻嚇性刑罰。
林記街渡

林記街渡（Lam Kee Ferry）係香港舊時一間渡輪公司，1950年代已經開始提供服務，到2014年執咗。
林記街渡執笠前曾營辦1條持牌渡輪航線，由西灣河到東龍洲，航程大約30分鐘，競爭對手係珊瑚海船務開辦嘅三家村到東龍洲渡輪航線。
林蓓茵

林蓓茵，香港親中派政治人物兼中醫界人士。

選舉經歷
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。
林菱

林菱（英文：Lin Ling，1977年9月9號—）係香港女子乒乓波運動員，中國福建福州出世，1995年入選中國乒乓波國家隊，2002年移居香港，改為代表中國香港，活躍到2010年。
林華琴

林華琴，親北京派商人。

部分公職
港澳台灣同鄉會理事、會長、副會長等職位。
港澳台慈善基金會第四屆總理
林西惠

林西惠（1885年—1911年4月27號），係黃花崗七十二烈士之一，祖籍福建連江。
林蛟

林蛟（原名林達盛，後演文武生時改名林玉成，外號蚊叔，1923年—2009年10月30號）係香港藝人。
2009年10月30號，林蛟喺長沙灣嘅商場度昏迷，送去明愛醫院之後證實不治。
林覺民

林覺民（1887年—1911年4月27號），字意洞，號抖飛，又號天外生，係黃花崗七十二烈士之一， 亦係畫則師林徽因嘅堂叔父，祖籍福建閩侯。
林萱瑜

林萱瑜（Kiki Lin，1991年6月12號—）係臺灣女演員，2014年出道，畀傳媒叫做臺灣嘅「國民初戀」。
東院站

東院站係釜山地鐵2號線嘅其中一個地底車站，喺韓國釜山廣域市北區金谷洞（韓文：금곡동 (부산)）。

車站結構
站體係2面2線側式月台嘅地底車站，等車月台有月台幕門，可以通過車站大堂轉對向嘅列車，有2個出口。
往萇山站方向嘅月台喺地下，往梁山站方向嘅月台就喺地面。

史
1999年6月30號：落成啟用。
東閣圍

東閣圍喺香港新界粉嶺龍躍頭，因為喺龍躍頭嘅東面，因為咁而得名，係龍躍頭鄧族聚居嘅圍村，係龍躍頭「五圍六村」之一。

史
龍躍頭鄧族由錦田鄧族分支出來，東閣圍喺明初，由鄧氏十三世祖鄧龍崗（1363－1421年）起。

結構
東閣圍喺加高嘅地基上面起，使到圍裏面嘅房舍免受水浸嘅威脅，房舍布局主要係四排面向西北。圍村圍牆嘅四角都起咗高樓，原本有護城河嘅環繞。圍村嘅門樓喺1953年重起，圍門對聯「吉水分流派遠　南陽綿世澤　龍山毓季安居　東閣掁家聲」。門樓裏面放咗四座紅粉石柱礎同兩塊方形嘅大麻石，相傳係同期一間廟宇嘅遺物。
東隼也

東隼也（1997年11月13號—）係日本足球員，司職後衞，效力神戶勝利船。
東門鎮

東門鎮（壯語：Dunghmonz Cin），係中國廣西壯族自治區崇左市扶綏縣轄下嘅一個鎮。面積378.2平方千米，人口44000人（2011年）。

行政區劃
下轄1個社區、15個村：
社區：東門社區。
村：板包村、佰黨村、郝佐村、六頭村、岜樓村、渠榮村、 布練村、舊城村、自堯村、蔔葛村、那江村、那巴村、江邊村、嶺南村、馱達村。
東阿

東阿（注意阿字讀柯，粵拼：dung1 o1）係中國山東聊城一個縣，總面積799平方公里，人口42萬。東阿嘅特產係阿膠。
東院道

東院道（Eastern Hospital Road）係香港島銅鑼灣嘅一條車路，城巴5B線有個巴士站嚮香港大球場門口。
東院道街道形狀似個英文J字，包住掃桿埔運動場，嚮1920年代已經開發出嚟，附近有多間慈善機構物業，例如東華東院、聖保祿醫院、聖馬利亞堂、孔聖堂中學等。
平時呢度好清淨，有街坊晨操練跑步、放狗、學神跟教車師傅學車，黃昏有三兩對情侶拍拖。不過大球場有體育盛事就好多觀眾出入，重有警方封路。
東陽

東陽係中國浙江金華一個縣級市，總面積1739平方公里，人口80萬。
有軌電車

有軌電車（粵拼：jau5 gwai2 din6 ce1；英文：tram 或 streetcar，香港簡稱電車，北美叫街車）係一種行軌道嘅交通工具，輕過火車。通常係市區裏面行，或者連住唔同嘅村落，市鎮。電車同火車唔同嘅地方係佢通常起響街上面，有時會預一啲綫畀佢專用。唔少電車綫都冇站台，有時行過街就係。用噉嘅設計，條街路就可以同時容得落電車、行人、同其他車一齊用。
有軌電車主要有兩種嘅供電方式，一種係車頂電纜通過接觸集電弓/集電桿供電，另一種係第三軌供電。早期嘅電車有試過用動物或者內燃機車做動力，但係今日已經好少見。

歷史
奧地利維也納嘅有軌電車系統係現存規模最大、重運作緊嘅有軌電車系統。
1908年3月5號上海第一部有軌電車到達外灘廣東路終點站嘅場景
天津濱海新區嘅Translohr膠輪導向電車
第一條用於客運嘅路面有軌車，係1807年喺英國啟用嘅公共馬車（Omnibus）。1828年，美國馬里蘭州巴爾的摩修建咗第一條有軌馬車綫路，之後紐約同新奧爾良分別喺1832年同1834年開通咗類似嘅綫路。1873年，三藩市起咗條有軌車綫路，不過係用鋼纜拉住部車行，所以嚴格來講唔算係電車。同一時期，喺一啲城市道，出現咗用小型窄軌蒸汽機車牽引嘅市內有軌交通。
1879年，德國工程師西門子（Ernst W. von Siemens）喺柏林工業展上面首先嘗試用電力帶動軌道車輛。之後俄國嘅聖彼得堡、加拿大嘅多倫多都試過開通有軌電車嘅商業運營。匈牙利嘅布達佩斯喺1887年建立咗第一個有軌電車系統。1888年，美國維珍尼亞州嘅列治文亦都開通咗有軌電車。
中國最早嘅有軌電車，係1899年由德國西門子公司喺北京修建嘅、連接馬家堡火車站同永定門嘅有軌電車。1904年，香港開通有軌電車，此後設有租界或成爲通商口岸嘅各個中國城市都相繼開通有軌電車。天津同上海嘅有軌電車先後喺1906年同1908年開通。之後，日本同俄國相繼喺大連、哈爾濱、長春、瀋陽等城市開通有軌電車綫路。北京嘅市內有軌電車喺1924年開通。1956－1958年，鞍山開通有軌電車。
有軌電車喺20世紀初風行一時。但自從1950年代起，私家車、巴士同其他路面交通逐漸普及，加上汽車生產商嘅推波助瀾，唔少有軌電車系統陸續停運、拆卸。有軌電車網絡喺北美、英國、西班牙等地幾乎完全消失，但係喺瑞士、德國、波蘭、奧地利、意大利、比利時、荷蘭、日本、千里達、泰國等國，有軌電車網絡重保養良好。
近年來，大眾開始知道私家車太多會引起空氣污染、汽油依賴、泊車難等種種問題。唔少政府因此改變原先過度依賴汽車嘅交通規劃。巴士由於同其他車共用路面，提唔到好高速度。而地鐵成本高，用喺市郊無實際。於是有軌電車嘅優點越來越明顯。從1970年代末起，部份無有軌電車嘅地方喺政府做過硏究之後，開始建造新嘅有軌電車線。好多重有有軌電車嘅城市亦增加線路，或者將原有系統現代化。
低地臺有軌電車喺1990年代出現。乘客上落低地臺有軌電車嘅時候唔使上落梯級，大大方便殘障人士搭車。
2001年，鞍山有軌電車停運。到此，中國重有舊時有軌電車嘅城市剩返大連同長春。2006年，天津濱海新區引入法國産嘅膠輪導向電車Translohr，用來運營天津開發區導軌電車一號線。部份媒體將伊種膠輪導向電車稱為有軌電車，但係膠輪導向電車嘅膠輪同軌道淨係起導向嘅作用，並無行駛同承重嘅功能，同真正意義上嘅有軌電車有本質嘅區別。2007年尾，大連駁通現有嘅兩條電車綫路。2009年，上海浦東新區亦都引入膠輪導軌電車。2012年3月，瀋陽有軌電車系統開工，8月投入運營，瀋陽消失咗近四十年嘅有軌電車，又返到市民嘅生活入邊。同一年，蘇州高新區開始興建蘇州高新區有軌電車，遞時會同蘇州現有嘅軌道交通接駁。另外，北京最近引入一種以第三軌供電，但保留咗集電桿嘅仿古式電車，從而喺形式上恢復咗部分「有軌電車」路綫作爲一種文化象徵來紀念。
2014年12月，廣州嘅海珠環島有軌電車試營運。

雙層有軌電車
目前全球只有三座城市嘅有軌電車系統重有雙層電車。依三座城市分別係香港、英國黑池同埃及亞歷山大港。其中香港電車更加係全球唯一全部採用雙層電車嘅系統。

有軌電車嘅優點
大連嘅舊式有軌電車
一公里有軌電車線所需嘅投資通常只係一公里地下鐵路嘅三分之一，因此對於中型城市或者人口唔密集嘅地區來講，有軌電車係實用而廉價嘅選擇；
唔使挖掘地底隧道，車站唔需要高價環控設備，乘客上落車唔使行好遠；
有軌電車一般同汽車共用路權，唔使起架空路軌，慳街道空間；
因為有軌道引導，所以駕駛操作容易過無軌電車；
有軌電車以電力推動，車輛唔會排放廢氣。

有軌電車嘅缺點
因為要設軌道同電網，建設成本高過無軌電車，對小型城市來講財政負擔幾重下；
受軌道同電網限制，行駛冇無軌電車咁靈活，
路軌佔用路面，其他路面交通通常要讓條行車線出來畀有軌電車；
速度同載客量都比唔上地鐵；
一部車發生意外可能會造成全線癱瘓。
有限公司

有限公司（英文：limited company）係公司嘅一種，指股東嘅責任局限咗，萬一公司清盤，都唔會影響到股東嘅個人財產。
有限公司可以再分做股份有限公司同擔保有限公司，公司清盤嗰陣，兩類公司股東嘅責任分別係股本同埋擔保金。
有邊讀邊 無邊讀缺

有邊讀邊 無邊讀缺係句廣府話通俗讀字嘅口訣。若果一個字有邊傍，就拎邊傍來讀，【硃】邊傍係「朱」就讀「朱」。無邊傍嘅按個字來讀；【甫】就讀「蒲」。之不過，唔係時時得。至於唔得嗰啲字，除去會意字之外，好多時係因為嗰啲發音由上古漢語發展至而家，已經唔同晒。但係語言學家會用呢種方式嚟重構上古音。
有酒今晚吹

《有酒今晚吹》（英文：Talker: Chit Chat Drink）係香港MakerVille製作製作嘅飲食類清談節目，2020年5月4號到2023年1月9號逢禮拜一23:30-00:00（晚吹時段）喺ViuTV播出，主持係強尼、黃詩詩、練美娟（第41-50集由沈殷怡代替佢主持）。節目主持會同嘉賓一路飲酒一路吹水。

用多過一次嘅主題
由於酒嘅主題有限，有啲主題用咗多過一次（但飲嘅酒唔一樣）。只係計完全一樣嘅字眼，亦唔計同一個嘉賓組合分上下兩集嘅情況。

節目調動
2021年7月26號、8月2號，由於播《奧運有團伙 精彩一夜》，呢個節目暫停播映。
2022年11月21號，由於播《FIFA世界盃2022》塞內加爾對荷蘭，呢個節目暫停播映。
2022年11月28號，由於播《FIFA世界盃2022》巴西對瑞士，呢個節目暫停播映。